62020TO0034_INF
Vispārējās tiesas (otrā palāta) 2021. gada 18. janvāra rīkojums –
Datenlotsen Informationssysteme/Komisija
(lieta T‑34/20)
Prasība atcelt tiesību aktu – Valsts atbalsts – Augstskolām paredzēti IT programmatūras risinājumi – Nodokļu atvieglojumi un publisks finansējums – Formāla izmeklēšanas procedūra – Lēmums, ar kuru veiktie pasākumi kvalificēti kā pastāvošs atbalsts – Individuāla skāruma neesamība – Reglamentējoša akta neesamība – Nepieņemamība
1.
Prasība atcelt tiesību aktu – Fiziskas vai juridiskas personas – Tiesību akti, kas šīs personas skar tieši un individuāli – Individuāls skārums – Kritēriji – Komisijas lēmums valsts atbalsta jomā, pieņemts formālās izmeklēšanas procedūras beigās – Konkurējoša uzņēmuma prasība, ar kuru tiek apstrīdēta lēmuma pamatotība – Uzņēmums, kurš nav pierādījis būtisku ietekmi uz tā pozīciju tirgū – Nepieņemamība
(LESD 108. panta 2. un 3. punkts un 263. panta 4. daļa)
(skat. 32.–34., 44.–51. punktu)
2.
Prasība atcelt tiesību aktu – Fiziskas vai juridiskas personas – Reglamentējoša akta jēdziens LESD 263. panta ceturtās daļas izpratnē – Jebkurš vispārpiemērojams akts, izņemot likumdošanas aktus – Komisijas lēmums, ar ko atļauj ikgadējus atbrīvojumus no nodokļiem un tiešās subsīdijas, kas piešķirtas saskaņā ar tiesību aktiem, kuri nav vispārpiemērojami – Izslēgšana
(LESD 263. panta 4. daļa)
(skat. 55._56., 58., 59., 62.–72. punktu)
Priekšmets
Prasība, kas ir pamatota ar LESD 263. pantu un ar ko tiek lūgts atcelt Komisijas Lēmumu (ES) 2020/391 (2019. gada 20. septembris) par pasākumu SA.34402 – 2015/C (ex 2015/NN), ko Vācija īstenojusi par labu Hochschul‑Informations‑System GmbH (OV 2020, L 74, 22. lpp.).
Rezolutīvā daļa
1)
Prasību noraidīt.
2)
Par Vācijas Federatīvās Republikas pieteikumu par iestāšanos lietā Eiropas Komisijas prasījumu atbalstam nav jālemj.
3)
Datenlotsen Informationssysteme GmbH atlīdzina tiesāšanās izdevumus.